
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 BIROUL CLĂDIRI TERENURI 

 NR. SC2023- 003323/22.03.2023           
RAPORT DE SPECIALITATE
privind  trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situată în Timișoara strada 1 Decembrie nr. 10, înscris în CF nr. 402817
         Având în vedere referatul de aprobare al proiectului de hotărâre nr.SC2023- 003323/23.03.2023 al Primarului Municipiului Timișoara și Proiectului de Hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situată în Timișoara strada 1 Decembrie nr. 10, înscris în CF nr. 402817, dobândită în baza L112/1995.
         Terenul aferent construcției situată în Timișoara, strada 1 Decembrie nr.10 are următoarele date de identificare:

·  înscris în CF nr.402817, CF vechi 5207, având nr. top 10036, în suprafață de 696 mp, a fost inclus în inventarul domeniului public al Municipiului Timișoara, la poziția 4235, atestat prin HG849/2009 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 100533.001;
          Imobilul situat în Timișoara strada 1 Decembrie, nr. 10 a fost cumpărat în baza Legii 112/1995, iar pe terenul aferent casei, au acces doar proprietarii imobilului.
          Proprietarii, au solicitat prin adresă trecerea  terenului aferent imobilului din domeniul public în domeniul privat al Municipiului Timișoara, terenul respectiv nefiind de uz sau interes public. 
          Conform adresei Serviciului Juridic nr. SC 2023-3323/27.02.2023, nu figurează litigii pe rolul instanţelor de judecată în curs de soluţionare. 
          Conform adresei Compartimentului Fond Funciar nr. SC 2023-3323/27.02.2023, precizăm că imobilul nu a fost revendicat conform L18/1991, L1/2000 respectiv L165/2013.                                                                                                                                                                                         Având în vedere prevederile OUG 57/2019 privind codul Administrativ, art.361, alin.(2) “Trecerea unui bun din domeniul public al unei unități administrative-teritoriale în domeniul privat al acesteia se face prin hotărâre a consiliului județean, respective a Consiliului General al Municipiului București ori a consiliului local al comunei, al orașului sau al municipiului, după caz, dacă prin lege nu se dispune altfel.”
           Potrivit OUG 57/2019, art.286, alin.(4) “Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național sau jedețean.”
           Având în vedere Hotarârea nr. 2393/13.12.2018 a Curții de Apel Timiș, definitivă, prin care s-a dispus anularea parțială a Deciziei nr. 30/01.08.2016 emisă de Camera de Conturi a Jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea inițială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalității, diminuând nejustificat patrimoniul Statului Român pe acest segment de proprietăți cu impact negativ asupra fondului extrabugetar destinat plății despăgubirilor și de interzicere a inițierii acțiunilor prin care se solicită emiterea de hotărâri de către legislativul municipalității având ca obiect această practică”.
          Conform Deciziei nr. 3 din 30 ianuarie 2017 a Înaltei Curți de Casație și Justiție referitoare la interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare care a decis “În interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare, coroborate cu art. 37 din Normele metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, stabilite prin Hotărârea Guvernului nr. 20/1996, republicate, stabileşte că proprietarul construcţiei are dreptul să dobândească proprietatea şi asupra terenului aferent acesteia şi să solicite, în caz de refuz, pe calea acţiunii în justiţie, obligarea la perfectarea contractului de vânzare-cumpărare.Obligatorie, potrivit dispoziţiilor art. 521 alin. (3) din Codul de procedură civilă.”
Luând în considerare faptul că terenul respectiv nu este de uz sau de interes public, imobilul-construcție situat pe teren fiind cumpărat în baza L112/1995, iar  pe terenul aferent construcției,  curtea imobilului și grădina, au acces doar proprietarii imobilului.
PROPUNEM:

        Emiterea unei hotărâri a Consiliului Local privind trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situată în Timișoara strada 1 Decembrie nr. 10, înscris în CF nr. 402817, dobândită în baza L112/1995.

